
 18 Mars, Dita Botërore e Riciklimit



  [image: 🗓18 Mars, ♻️Dita Botërore e Riciklimit Çdo vit, planeti ...]   Krijuar në 2018 nga Ranjit Baxi, themelues i Global Recycling Foundation, duke e konsideruar riciklimin si “burimin e shtatë” pas ujit, ajrit, qymyrgurit, naftës, gazit natyror dhe mineraleve.
Qëllimi i saj është të rrisë ndërgjegjësimin për rëndësinë e riciklimit dhe ekonomisë qarkulluese, si pjesë integrale e mbrojtjes së burimeve natyrore dhe të mjedisit.



Tema e vitit 2026, “Mos mendo për mbeturinat, mendo për mundësitë”, nxit bizneset të konsiderojnë mbeturinat si burime të vlefshme që mund të rikthehen në produkt të ri. 

Zbatimi i ekonomisë qarkulluese kontribuon jo vetëm në mbrojtjen e mjedisit, por edhe në nxitjen e zhvillimit ekonomik të qëndrueshëm.Vitet e fundit në vendin tonë janë ndërmarrë hapa të rëndësishëm drejt zbatimit të parimeve të ekonomisë qarkulluese. 

Mbështetja e Bashkimit Evropian dhe e organizatave ndërkombëtare ka qenë thelbësore për hartimin e strategjive, përmirësimin e kuadrit ligjor dhe financimin e projekteve që lidhen me menaxhimin e mbetjeve dhe riciklimin. 

Disa bashki kanë nisur iniciativa konkrete, si ndarja e mbetjeve në burim dhe përpunimin e mbetjeve organike për përdorim në bujqësi. Gjithashtu, nxitja dhe hapja e kompanive të riciklimit të qelqit në Shqipëri përbën një hap të rëndësishëm drejt menaxhimit të qëndrueshëm të mbetjeve dhe mbrojtjes së mjedisit.

